**แบบ ปค.๔**

**กองคลัง องค์การบริหารส่วนตำบลพะงาด  
รายงานการประเมินองค์ประกอบของการควบคุมภายใน  
สำหรับระยะเวลาดำเนินงานสิ้นสุด วันที่ ๓๐ เดือน กันยายน พ.ศ.๒๕๖๒**

|  |  |
| --- | --- |
| **องค์ประกอบการควบคุมภายใน** | **ผลการประเมิน/ข้อสรุป** |
| **๑. สภาพแวดล้อมการควบคุม**  - **๑.๑ งานการเงินและบัญชี กิจกรรมด้านระบบบัญชีคอมพิวเตอร์ (E-LAAS)**  เป็นความเสี่ยงที่เกิดจากสภาพแวดล้อมภายใน เนื่องจากเจ้าหน้าที่สังกัดกองคลังไม่เพียงพอต่อการปฏิบัติงาน ทำให้การบันทึกข้อมูลในระบบล่าช้า ไม่เป็นปัจจุบัน  **๑.๒ งานทะเบียนทรัพย์สินและพัสดุ กิจกรรมการจัดซื้อจัดจ้าง**  เกิดจากสภาพแวดล้อมภายใน ระหว่างปียังไม่มีข้าราชการผู้รับผิดชอบตำแหน่งเจ้าหน้าที่พัสดุโดยตรง มีการเร่งรัดการจัดซื้อจัดจ้างและปริมาณงานมาก ทำให้เกิดอุปสรรคในการปฏิบัติงาน เอกสารประกอบการจัดซื้อจัดจ้างไม่ครบถ้วน  **๑.๓ งานพัฒนาและจัดเก็บรายได้ กิจกรรมการจัดเก็บรายได้**  เกิดจากสภาพแวดล้อมภายในและสภาพแวดล้อมภายนอก ดังนี้  - สภาพแวดล้อมภายใน เกิดจากข้อมูลผู้เสียภาษีที่มีอยู่ไม่เป็นปัจจุบัน ไม่มีข้อมูลที่อยู่ที่ถูกต้องชัดเจน ทำให้ไม่สามารถติดตามทวงถามได้ และไม่มีการจัดทำแผนที่ภาษีอย่างเป็นระบบที่ชัดเจน  - สภาพแวดล้อมภายใน เกิดจากผู้เสียภาษีบางรายไม่มาชำระภาษี บางคนอยู่นอกตำบล ทำให้ไม่สะดวกในการเดินทางมาชำระภาษี ทำให้ภาษีค้างชำระในแต่ละปี หรือมีการเปลี่ยนแปลงกรรมสิทธิ์ในที่ดินแต่ไม่มีการแจ้งให้ อบต.ทราบ  **๒. การประเมินความเสี่ยง**  **๒.๑** **งานการเงินและบัญชี กิจกรรมด้านระบบบัญชีคอมพิวเตอร์ (E-LAAS)**  - เจ้าหน้าที่ยังไม่สามารถบันทึกข้อมูลลงระบบ เพราะข้อมูลที่จำเป็นบางอย่าง เช่น ข้อมูลเกี่ยวกับลูกหนี้ภาษียังไม่เป็นปัจจุบัน การจัดเก็บรายได้ การออกใบเสร็จรับเงินยังไม่ได้ดำเนินการผ่านระบบ  - ขาดบุคลากรในการปฏิบัติงาน โดยตำแหน่ง ได้แก่ นักวิชาการเงินและบัญชี เจ้าพนักงานพัสดุ และเจ้าพนักงานจัดเก็บรายได้ | **ผลการประเมิน**  กองคลังแบ่งโครงสร้างและการปฏิบัติงาน ออกเป็น ๓ งาน คือ งานการเงินและบัญชี งานพัฒนาและจัดเก็บรายได้ งานทะเบียนทรัพย์สินและพัสดุ จากการวิเคราะห์ ประเมินผลตามองค์ประกอบของมาตรฐานการควบคุมภายในตามระเบียบคณะกรรมการตรวจเงินแผ่นดิน ว่าด้วยการกำหนดมาตรฐานการควบคุมภายใน พ.ศ.๒๕๔๔ พบความเสี่ยงในภารกิจ ๓ งาน คือ งานการเงินและบัญชี งานทะเบียนทรัพย์สินและพัสดุ และงานพัฒนาและจัดเก็บรายได้  จากการติดตามผลตามแบบรายงานการประชุมประจำเดือน/รายงานผลการปฏิบัติงานประจำปี โดยเจ้าหน้าที่ผู้ปฏิบัติงาน และปลัดองค์การบริหารส่วนตำบลพะงาด พบว่า  **๑. งานการเงินและบัญชี กิจกรรมด้านระบบบัญชีคอมพิวเตอร์ (E-LAAS)**  จากการติดตามผลตามแบบรายงานการปฏิบัติงานรายงานผลการตรวจสอบจากหน่วยงานและระบบบัญชีคอมพิวเตอร์ขององค์การปกครองส่วนท้องถิ่น(e-laas) พบว่า มีการควบคุมที่เพียงพอบรรลุวัตถุประสงค์ของการควบคุมภายในได้ระดับหนึ่ง โดยกองคลังได้ดำเนินการดังนี้  กำชับให้เจ้าหน้าที่ผู้ปฏิบัติบันทึกบัญชีด้วยระบบบัญชีคอมพิวเตอร์ควบคู่กับการบันทึกบัญชีด้วยมือ เพื่อให้การปฏิบัติงานสอดคล้องกับนโยบายของกรมส่งเสริมการปกครองส่วนท้องถิ่น แต่อย่างไรก็ตาม ยังพบความเสี่ยงที่อาจจะเกิดขึ้นในด้านการจัดทำบัญชีบนระบบบัญชีคอมพิวเตอร์(e-laas) ไม่เป็นปัจจุบัน เนื่องจากเจ้าหน้าที่สังกัดกองคลังไม่เพียงพอต่อการปฏิบัติงาน  **๒. งานทะเบียนทรัพย์สินและพัสดุ กิจกรรมการจัดซื้อจัดจ้าง**  มีการควบคุมที่เพียงพอ บรรลุวัตถุประสงค์ของการควบคุมได้ในระดับหนึ่ง แต่ยังคงมีจุดอ่อนคือ ขาดเจ้าหน้าที่ที่รับผิดชอบงานพัสดุโดยตรง ทำให้เกิดอุปสรรคในการปฏิบัติงาน เอกสารประกอบการจัดซื้อจัดจ้างไม่ครบถ้วน อาจเกิดข้อผิดพลาด ไม่เป็นไปตามระเบียบกฎหมายที่เกี่ยวข้อง |

**- ๒ -**

**แบบ ปค.๔ (ต่อ)(((((ต่อ) (ต่อ)**

**กองคลัง องค์การบริหารส่วนตำบลพะงาด  
รายงานการประเมินองค์ประกอบของการควบคุมภายใน  
สำหรับระยะเวลาดำเนินงานสิ้นสุด วันที่ ๓๐ เดือน กันยายน พ.ศ.๒๕๖๒**

|  |  |
| --- | --- |
| **องค์ประกอบการควบคุมภายใน** | **ผลการประเมิน / ข้อสรุป** |
| **๒.๒ งานทะเบียนทรัพย์สินและพัสดุ กิจกรรมการจัดซื้อจัดจ้าง**  การประเมินความเสี่ยงด้านการจัดซื้อจัดจ้าง อยู่ในระดับปานกลาง ซึ่งจากการประเมินพบว่า หากไม่มีการสรรหาเจ้าหน้าที่พัสดุหรือมีเจ้าหน้าที่ได้รับมอบหมายด้านพัสดุที่มี  ความรู้เกี่ยวกับการจัดซื้อจัดจ้างที่เหมาะสมกับงบประมาณที่ตั้งไว้ อาจทำให้การทำงานผิดพลาดและเกิดความเสียหายต่อองค์กรได้ เนื่องจากการจัดซื้อจัดจ้างจำเป็นต้องอาศัยระเบียบกฎหมาย และการปฏิบัติที่โปร่งใส ตรวจสอบได้ เพื่อไม่ให้เกิดการทุจริตขึ้นในองค์กร และเพื่อให้ประชาชนได้รับประโยชน์สูงสุด  **๒.๓ งานพัฒนาและจัดเก็บรายได้ กิจกรรมการจัดเก็บรายได้**  - ข้อมูลผู้เสียภาษีที่มีอยู่ไม่เป็นปัจจุบัน ทำให้ไม่สามารถติดตามทวงถามภาษีค้างชำระได้  - ไม่มีการจัดทำแผนที่ภาษีอย่างเป็นระบบที่ชัดเจน  - มีการเปลี่ยนแปลงกรรมสิทธิ์ที่ดิน แต่ไม่ได้แจ้งให้ อบต.ทราบ  **๓. กิจกรรมการควบคุม**  **๓.๑** **งานการเงินและบัญชี กิจกรรมด้านระบบบัญชีคอมพิวเตอร์ (E-LAAS)**  จัดเก็บข้อมูลที่จำเป็นต่อการใช้งานระบบบัญชีฯ ให้เป็นปัจจุบัน และบันทึกข้อมูลลงระบบให้เรียบร้อย  **๓.๒ งานทะเบียนทรัพย์สินและพัสดุ กิจกรรมการจัดซื้อจัดจ้าง**  - มีผู้ช่วยเจ้าพนักงานพัสดุเป็นผู้รับผิดชอบงานพัสดุ  - มีการตรวจสอบการจัดซื้อจัดจ้างละเอียด รอบคอบมากขึ้น โดยมีผู้อำนวยการกองคลังกำกับดูแลการปฏิบัติงานของผู้ใต้บังคับบัญชาอย่างต่อเนื่อง  - มีคำสั่งการแต่งตั้งเจ้าหน้าที่เป็นลายลักษณ์อักษร  **๓.๓ งานพัฒนาและจัดเก็บรายได้ กิจกรรมการจัดเก็บรายได้**  - ถือปฏิบัติตามระเบียบกระทรวงมหาดไทย ว่าด้วยการรับเงิน การเบิกจ่ายเงิน การฝากเงิน การเก็บรักษาเงินและการตรวจเงินขององค์กรปกครองส่วนท้องถิ่น พ.ศ. ๒๕๔๘ และแก้ไขเพิ่มเติมถึงปัจจุบัน  - มีคำสั่งแต่งตั้งเจ้าหน้าที่ผู้รับผิดชอบเป็นลายลักษณ์อักษร มีผู้อำนวยการกองคลังติดตาม | **๓.** **งานพัฒนาและจัดเก็บรายได้ กิจกรรมการจัดเก็บรายได้**  มีการควบคุมที่เพียงพอ บรรลุวัตถุประสงค์ของการควบคุมได้ในระดับหนึ่ง แต่ยังคงมีจุดอ่อนคือ ไม่มีการจัดทำแผนที่ภาษีอย่างเป็นระบบที่ชัดเจน ทำให้การจัดเก็บรายได้ของ อบต. ไม่เกิดประสิทธิภาพประสิทธิผลเท่าที่ควร |

**- ๓ -**

**แบบ ปค.๔ (ต่อ)(((((ต่อ) (ต่อ)**

**กองคลัง องค์การบริหารส่วนตำบลพะงาด  
รายงานการประเมินองค์ประกอบของการควบคุมภายใน  
สำหรับระยะเวลาดำเนินงานสิ้นสุด วันที่ ๓๐ เดือน กันยายน พ.ศ. ๒๕๖๒**

|  |  |
| --- | --- |
| **องค์ประกอบการควบคุมภายใน** | **ผลการประเมิน / ข้อสรุป** |
| **๔. สารสนเทศและการสื่อสาร**  - มีการรวบรวมข้อมูลกฎหมาย ระเบียบ มติคณะรัฐมนตรี และแนวทางการปฏิบัติงานต่างๆ แจ้งให้พนักงานทราบเพื่อใช้เป็นแนวทางในการปฏิบัติ  - จัดให้มีการประชุมชี้แจง ทำความเข้าใจนโยบายและแนวทางการปฏิบัติงาน และเผยแพร่ประชาสัมพันธ์ให้ผู้ที่เกี่ยวข้องทราบอย่างทั่วถึง  - มีการใช้ระบบอินเตอร์เน็ตช่วยในการปฏิบัติงาน และติดตามข้อมูลข่าวสารตลอดเวลา  - จัดทำระบบข้อมูลข่าวสารเพื่อประชาสัมพันธ์งานให้กับประชาชนและผู้ที่เกี่ยวข้องได้รับทราบ  - จัดให้มีการแลกเปลี่ยนความคิดเห็นในทุกภาคส่วน เพื่อนำมาพัฒนาและส่งเสริมการมีส่วนร่วม  **๕. การติดตามประเมินผล**  มีการกำหนดการติดตามประเมินผลและแบบสอบทาน เพื่อทำการตรวจสอบการปฏิบัติงานแต่ละกิจกรรม เพื่อใช้เป็นแนวทางในการดำเนินกิจกรรมควบคุมต่อไป |  |

**ผลการประเมินโดยรวม**

จากการวิเคราะห์สำรวจ กองคลัง องค์การบริหารส่วนตำบลพะงาด มีความเสี่ยงจำนวน ๓ กิจกรรม คือ

**๑. งานการเงินและบัญชี กิจกรรมด้านระบบบัญชีคอมพิวเตอร์ (E-LAAS)** ยังคงมีจุดอ่อน คือ เป็นเจ้าหน้าที่สังกัดกองคลังไม่เพียงพอต่อการปฏิบัติงาน ทำให้การบันทึกข้อมูลในระบบล่าช้า ไม่เป็นปัจจุบัน

**๒. งานทะเบียนทรัพย์สินและพัสดุ กิจกรรมการจัดซื้อจัดจ้าง** ยังคงมีจุดอ่อน คือ ระหว่างปียังไม่มีข้าราชการผู้รับผิดชอบตำแหน่งเจ้าหน้าที่พัสดุโดยตรง มีการเร่งรัดการจัดซื้อจัดจ้างและปริมาณงานมากขึ้น ทำให้เกิดอุปสรรคในการปฏิบัติงาน เอกสารประกอบการจัดซื้อจัดจ้างไม่ครบถ้วน

**๓. งานพัฒนาและจัดเก็บรายได้ กิจกรรมการจัดเก็บรายได้**  ยังคงมีจุดอ่อน คือ ข้อมูลผู้เสียภาษีที่มีอยู่ไม่เป็นปัจจุบัน ไม่มีข้อมูลที่อยู่ที่ถูกต้องชัดเจน ทำให้ไม่สามารถติดตามทวงถามได้ และไม่มีการจัดทำแผนที่ภาษีอย่างเป็นระบบที่ชัดเจน เกิดจากผู้เสียภาษีบางรายไม่มาชำระภาษี บางคนอยู่นอกตำบล ทำให้ไม่สะดวกในการเดินทางมาชำระภาษี ทำให้ภาษีค้างชำระในแต่ละปี หรือมีการเปลี่ยนแปลงกรรมสิทธิ์ในที่ดินแต่ไม่มีการแจ้งให้ อบต.ทราบ

**- ๔ -**

**แบบ ปค.๔ (ต่อ)(((((ต่อ) (ต่อ)**

ซึ่ง กองคลัง องค์การบริหารส่วนตำบลพะงาด จะนำความเสี่ยงไปจัดทำรายงานการประเมินผลการควบคุมภายในตามแบบ ปค.๕ ต่อไป

(นางจตุพร แจ่มใส)

ผู้อำนวยการกองคลัง

วันที่ ๒๙ เดือน พฤศจิกายน พ.ศ.256๒